'n Totaal ander benadering tot die doop as die vorige eeu se getwis daaroor.
Die doop is 'n onderwerp wat dikwels gemengde reaksie ontlok. Leef uit jou doop deur Adrio König wys dat die doop een van die rykste boodskappe in die Bybel het en dat gelowiges die doop en die betekenis daarvan afskeep. Leef uit jou doop wys vir jou dat die doop direk in verband staan met:
God se gesag oor ons lewe
ons vereniging met Christus
ons deelname aan die heil
ons opname in die gemeenskap van God se kinders
die vergifnis van ons sonde
die Gees in ons lewe
König fokus in hierdie hersiene uitgawe, met 'n spesiale hoofstuk vir huwelikspaartjies, onder meer op die betekenis van die doop, die verbande van die doop, die doopviering en die bekeringsdoop.
Adrio König se grootste belangstelling is die Bybel self. Hy was 40 jaar betrokke by Unisa en het die voorreg gehad om met teoloë uit baie ander kerke saam te werk. Dit het in hom 'n ruimheid geskep vir ander se oortuigings. Adrio is getroud met Hermien. Hulle het drie kinders en vier kleinkinders. En almal dien die Here.
C Venter het geskryf:
"Ek het nooit geweet hoe om met mense te redeneer oor my "kleindoop" nie. Adrio Konig sit standpunte oor grootdoop en kleindoop so eenvoudig uiteen! Ek is so bly ek het hierdie boek gekoop!" - Geskryf op 10/31/13
L Stoop het geskryf:
"Iets wat die skrywer in dié boek sê wat my diep getref het, was: "Die opvallende volgorde in Jesus se sendingbevel, 'doop hulle en leer hulle' het ons verander in 'leer hulle en doop hulle'."" - Geskryf op 10/31/13
Ester de Waal het geskryf:
"König bied insig op hierdie moeilike tema! Dit is belangrik om oor kwessies soos die doop te dink, en 'n boek soos hierdie help 'n mens om 'n breër perspektief te kry." - Geskryf op 10/31/13